Saturnus (planeta)
Vide etiam paginam discretivam: Saturnus (discretiva). Saturnus (symbolus: ) est planeta a Sole sextus, gigas gasosus ("iovialis" e planeta Iove nuncupatus) et amplitudine secundus in systemate solari post Iovem. A Saturno Romano deo nominatur, Graeco Croni (titanum patris Dios) et Babylonii Ninurtae pare. Saturni symbolus astrologicus est ♄. Planeta Saturnus praecipue hydrogenio, cum parva helii et vestigialium elementorum portione componitur. Intestina e saxoso gelidoque nucleo tenue metallici hydrogenii lamina et gasiosa externa altera circumdato consistunt. Externa atmosphaera generatim in apparentia infacetus est, quamquam longiquae durationis lineamenta apparere possunt. Velocitas ventorum in Saturno attingere 1800 km/h potest, significative celeriores quam in Iove. Saturnus planetarium campum magneticum habet, qui vim inter telluricum et potentiorem circum Iovem campum intermedius est. Saturnus prominens anulorum systema habet, praecipue e gelidis particulis cum parva ruinarum et pulveris quantitate consistens. Saltem sexaginta-duo satellites sunt, inter quos Titan maximus. Titan est maior quam planeta Mercurio et unus satelles in Systemate solari significativam atmosphaeram possidens.